ΓΡΑΠΤΗ ΕΡΩΤΗΣΗ P-2013/01

υποβολή: Joan Colom i Naval (PSE) προς την Επιτροπή

(3 Ιουλίου 2001)

Θέμα: Ενισχύσεις προς τον τομέα εμπορίας προϊόντων κρέατος που έχουν πληγεί από την Σπογγώδη Εγκεφαλοπάθεια των Βοοειδών (ΣΕΒ)

Λόγω της κρίσης που προκάλεσε η ΣΕΒ στον τομέα των βοοειδών, η Επιτροπή απεφάσισε την έγκριση ενισχύσεων για τους παραγωγούς πουπέστησαν ζημία. Οι συνέπειες όμωςπήρξαν το ίδιο σοβαρές και στον τομέα της εμπορίας, ήτοι στους κρεοπώλες, τους πωλητές εντοσθίων, τους μεταφορείς κρεάτων, τους προμηθευτές κρέατος, το προσωπικό των σφαγείων, κλπ., οι οποίοιπέστησαν σοβαρότατες απώλειες οι οποίες προκάλεσαν την σχεδόν ολοσχερή χρεοκοπία πολλών από τις επιχειρήσεις αυτές. Στο γενικό αυτό πρόβλημα που δημιουργήθηκε στο πλαίσιο της ΕΕ, στην Βαρκελώνη και την επαρχία της προστίθεται και η ιδιομορφία ότι το σύνολο των επιχειρήσεων αυτών είναι ως επί το πλείστον συγκεντρωμένες σε Δημοτικές αγορές, ήτοι πρόκειται περί ειδικών βιοτεχνών, που περιορίζονται στην πώληση βοείου και πρόβειου κρέατος, ενώ τους απαγορεύεται να διευρύνουν την προσφορά πώλησης και σε άλλα είδη κρέατος (πράγμα που, ειρήσθω εν παρόδω, δεν θα αποτελούσε λύση, λόγω της ιδιομορφίας των αγορών στο πλαίσιο των οποίων λειτουργούν). Η κατάστασή τους είναι, ως εκ τούτου, περισσότερο ανησυχητική από αυτήν άλλων συναδέλφων τους της ΕΕ, δεδομένου ότι εκείνοι έχουν τη δυνατότητα, σε πολλές περιπτώσεις, να ποικίλλουν την προσφορά τους στα σημεία πώλησης.

Σύμφωνα με στοιχεία του εν λόγω τομέα εμπορίας στην περιοχή της Βαρκελώνης, οι πωλήσεις μειώθηκαν σε ποσοστά 70-80 % στους κρεοπώλες και σχεδόν στο 100 % στους πωλητές εντοσθίων, ποσοστά τα οποία σήμερα κυμαίνονται γύρω στο 50-60 % για την πρώτη ομάδα και το 80 % για την δεύτερη. Οι απώλειες εκτιμώμενες σε οικονομικά μεγέθη εκτιμώνται σε 3 000 έως 6 000 ευρώ για κάθε κατάστημα, ενώ είναι ακόμη μεγαλύτερες στις περιπτώσεις όπου χρειάσθηκε να γίνουν απολύσεις λόγω της μείωσης της εμπορικής δραστηριότητας.

Για τους λόγους αυτούς, ποιες ειδικές δράσεις έχει αναλάβει η Επιτροπή για την αντιμετώπιση της κρίσης που ενδέχεται να οδηγήσει στο κλείσιμο πολλών μικρών οικογενειακών εμπορικών επιχειρήσεων του τομέα· Σκοπεύει η Επιτροπή να λάβει κάποιο μέτρο για την ενίσχυση του συγκεκριμένου τομέα εμπορίας που πλήττεται από την ΣΕΒ· Πιστεύει η Επιτροπή ότι είναι απαραίτητη η έγκριση οικονομικών μέτρων για τις επιχειρήσεις οι οποίες θα αναγκασθούν λόγω της κρίσης να κλείσουν·

Δεδομένων των προηγούμενων, λ.χ. στην περίπτωση της πανώλους των χοίρων, θεωρεί η Επιτροπή ότι, αίροντας το εμπάργκο, εφαρμόσθηκε και στην Μεγάλη Βρετανία ανάλογη συμπεριφορά προς αυτήν με την οποία αντιμετωπίσθηκαν προηγουμένως άλλες χώρες·

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Δενπήρξαν κοινοτικές ενισχύσεις στους παραγωγούς βοείου κρέατος για να αντιμετωπίσουν την πρόσφατη κρίση της σπογγώδους εγκεφαλοπάθειας των βοοειδών (ΣΕΒ). Αντιθέτως, μετά από επίμονα αιτήματα ορισμένων κρατών μελών για τέτοιου είδους ενισχύσεις, η Επιτροπή δέχθηκε, στο Συμβούλιο Γεωργίας της 26ης Φεβρουαρίου 2001, να εξετάσει τις προτάσεις εθνικών ενισχύσεων που πληρούν τους όρους του ρυθμιστικού πλαισίου της συνθήκης ΕΚ. Στο παρόν στάδιο, ολοκληρώνεται η εξέταση ορισμένου αριθμού σχετικών αιτήσεων.

Όσον αφορά τις ενισχύσεις προς τον τομέα εμπορίας και διανομής, δεν προβλέπονται τίποτε ειδικά μέτρα. Ωστόσο, και όσον αφορά αυτούς τους τομείς επίσης, θα μπορούσε ενδεχομένως να διερευνηθεί το ενδεχόμενο χορήγησης των εθνικών ενισχύσεων. Αυτό συνέβη στη διάρκεια της κρίσεως της ΣΕΒ του 1996, όπου δόθηκε έγκριση στο Ηνωμένο Βασίλειο να χορηγήσει ενισχύσεις στον κλάδο των σφαγείων ώστε να διατηρηθούν οι δραστηριότητες των επιχειρήσεων του κλάδου και να διαφυλαχθούν οι θέσεις απασχόλησης.

Πέραν των ειδικών μέτρων διαχείρισης της κοινής οργάνωσης αγοράς (ΚΟΑ) βόειο κρέας, στο πλαίσιο της αγροτικής ανάπτυξης, που διέπεται από τον κανονισμό (ΕΚ) αριθ. 1257/99 του Συμβουλίου της 17ης Μαΐου 1999 σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), τα κράτη μέλη δύνανται να προτείνουν μέτρα στήριξης για τη βελτίωση της εμπορίας των γεωργικών προϊόντων. Πρέπει πάντως να επισημανθεί ότι οι επενδύσεις στο επίπεδο του λιανικού εμπορίου αποκλείονται από την παροχή στήριξης. Στο ίδιο πλαίσιο του προγραμματισμού της αγροτικής ανάπτυξης, τα κράτη μέλη δύνανται να προτείνουν μέτρα που αποσκοπούν στη διαφοροποίηση των συναφών προς τη γεωργία δραστηριοτήτων και στην ενθάρρυνση των δραστηριοτήτων χειροτεχνίας.

Οι δράσεις της Κοινότητας για την αντιμετώπιση των επιπτώσεων της κρίσης αποσκοπούν κυρίως στη διατήρηση, στο μέτρο του δυνατού, της δραστηριότητας στο σύνολο του κλάδου βοοειδών, ήτοι:

- με αγορές και αποθεματοποίηση κρέατος κατάλληλου προς βρώση, καθώς και με την αγορά σφαγέντων ζώων άνω των 30 μηνών που δεν έχουν εξετασθεί για ΣΕΒ,

- ενθάρρυνση των εξαγωγών,

- ενημερωτικές δράσεις με αποδέκτες τις εισαγωγούς χώρες,

- υγειονομικά μέτρα που αποσκοπούν στην ανάκτηση της εμπιστοσύνης των καταναλωτών και κατά συνέπεια σε ανάκαμψη της εσωτερικής ζήτησης,

- ένα πρόγραμμα 7 σημείων που αποσκοπεί στην αύξηση της περιβαλλοντικής και κοινωνικής βιωσιμότητας του βοείου κρέατος της Κοινότητας, το οποίο πρόσφατα εγκρίθηκε από το Συμβούλιο.

Η Επιτροπή θεωρεί ότι δενπήρξαν περιπτώσεις διακριτικής μεταχείρισης.

(1) ΕΕ L 160 της 26.6.1999.